2016-2020-yillarda respublika farmatsevtika sanoatini yanada rivojlantirish chora-tadbirlari dasturi toʻgʻrisida
(resolution, 2019-12-13)

Respublikaning farmatsevtika sanoatini jadal va barqaror rivojlantirishni taʼminlash, ichki bozorni oʻzimizda ishlab chiqarilgan sifatli va xavfsiz dori-darmon vositalari bilan toʻldirish, mahalliy xom ashyo bazasini kengaytirish va import oʻrnini bosadigan dori-darmonlarni ishlab chiqarishni koʻpaytirish, buning uchun xorijiy investitsiyalarni keng jalb etish maqsadida: 1. 2016 — 2020-yillarda oʻsimlik, mineral, kimyoviy va biologik xom ashyo negizida ishlangan, qoʻshilgan qiymati yuqori boʻlgan, tashqi bozorlarda xaridorgir tayyor farmatsevtika mahsulotlari ishlab chiqarish boʻyicha topshiriqlar 1-ilovaga* muvofiq belgilansin. “Oʻzfarmsanoat” AK, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, aksiyadorlik jamiyatlari va korxonalarning rahbarlari — masʼul ijrochilar zimmasiga 1-ilovada nazarda tutilgan, oʻsimlik, mineral, kimyoviy va biologik xom ashyo negizida ishlab chiqarilgan, yuqori qoʻshilgan qiymatli, tashqi bozorlarda xaridorgir tayyor farmatsevtika mahsulotlari ishlab chiqarish boʻyicha topshiriqlar belgilangan muddatlarda sifatli va toʻla hajmda bajarilishini taʼminlash yuzasidan shaxsiy masʼuliyat yuklansin. 2. 2016 — 2020-yillarda oʻsimlik, mineral, kimyoviy va biologik xom ashyo negizida ishlab chiqarilgan, yuqori qoʻshilgan qiymatli, eksportga moʻljallangan tayyor farmatsevtika mahsulotlari ishlab chiqarish boʻyicha investitsiya loyihalari roʻyxati 2-ilovaga* muvofiq maʼqullansin. 3. Oʻzbekiston Respublikasi Iqtisodiyot vazirligi “Oʻzfarmsanoat” AK, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklar hamda boshqa manfaatdor idora va tashkilotlar bilan birgalikda bir oy muddatda ushbu qarorning 2-ilovasida koʻrsatilgan investitsiya loyihalarini amalga oshirishning tarmoq jadvallarini tasdiqlash uchun Oʻzbekiston Respublikasi Vazirlar Mahkamasiga taqdim etsin, bunda loyiha hujjatlarini ishlab chiqish va ekspertizadan oʻtkazishning aniq muddatlari, qurilish-montaj ishlarining zamonaviy texnologik talablarga javob beradigan texnologiyalarini tanlab olish hamda quvvatlarni belgilangan muddatlarda ishga tushirish nazarda tutilsin. 5. Oʻzbekiston Respublikasi Iqtisodiyot vazirligi, Tashqi iqtisodiy aloqalar, investitsiyalar va savdo vazirligi, “Oʻzfarmsanoat” AK, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari boshqa aksiyadorlik jamiyatlari va korxonalar — 2-ilovaga kiritilgan investitsiya loyihalarining masʼul ijrochilari bilan birgalikda bir oy muddatda zamonaviy texnologiyalarga ega boʻlgan hamda ishlab chiqarilayotgan mahsulotning tashqi bozorlarga chiqarilishini kafolatlaydigan xorijiy kompaniyalarni investitsiya loyihalarini amalga oshirishga keng koʻlamda jalb etish chora-tadbirlari kompleksini ishlab chiqsin va amalga oshirilishini taʼminlasin. 7. Oʻzbekiston Respublikasi Iqtisodiyot vazirligi, Moliya vazirligi, Investitsiyalar boʻyicha davlat qoʻmitasi har yili Oʻzbekiston Respublikasining Investitsiya dasturini shakllantirishda unga ushbu qarorning 2-ilovasida koʻrsatilgan investitsiya loyihalari moliyalashtirish hajmi va manbalari aniqlangan holda belgilangan tartibda kiritilishini taʼminlasin. 8. 2021-yilning 1-yanvariga qadar: dori-darmon vositalari ishlab chiqarishga ixtisoslashgan, ana shu tovarlarni ishlab chiqarishdan tushgan mablagʻlar ulushi hisobot davri yakunlari boʻyicha kamida 60 foizni tashkil etuvchi tashkilotlar foyda soligʻi va mulk soligʻi, mikrofirma va kichik korxonalar yagona soliq toʻlovi toʻlashdan, Respublika yoʻl jamgʻarmasiga majburiy ajratmalar toʻlashdan; ushbu qarorning 2-ilovasida koʻrsatilgan investitsiya loyihalarini amalga oshirish doirasida Oʻzbekiston Respublikasi Vazirlar Mahkamasi tomonidan tasdiqlanadigan roʻyxatlar boʻyicha olib kiriladigan, respublikada ishlab chiqarilmaydigan texnologik uskunalar, butlovchi buyum va ehtiyot qismlar bojxona toʻlovlaridan ozod qilinsin (bojxona rasmiylashtiruvi uchun yigʻimlar bundan mustasno). 10. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari A. Ikramov zimmasiga yuklansin.